Ада Кәарҷелиаԥҳа еиҭалҳәеит Урыстәылатәи аҵараиурҭақәа ирылго аҿар Аԥсныҟа ишыхынҳәуа
© Видео /Sputnik
Есышықәса Аԥсны ашколқәа ирылго Урыстәылатәи аҵараиурҭақәа ирҭалоит, изеиԥшроузеи арбагақәа, урҭ рҵара анхдыркәшалакгьы ареспубликахь ихынҳәуа рхыԥхьаӡара еилкааума, ӡәыр хылаԥшра аиҭоума, абарҭ азҵаарақәа Sputnik арадио аефир аҟны дырзааҭгылеит Аԥсны аҵараминистр ихаҭыԥуаҩ Ада Кәарҷелиаԥҳа.
Аминистр ихаҭыԥуаҩ лажәақәа рыла, есышықәса бжьаратәла 500-600-ҩык рҟынӡа Аҳәынҭқарратә университети Иаарту Аҟәатәи аинститути ирҭалоит, шәҩык рҟынӡа Россотрудничество аквотақәа рыла ирҭалоит, иара убас абжьаратә ҵараиурҭақәа рахь иҭало ыҟоуп.
Кәарҷелиаԥҳа иазгәалҭеит, АҶА, Атәылахьчареи Адәныҟатәи аусқәа рминистррақәеи рҟынтәи аквотақәа рыла Урыстәылатәи аҵараиурҭақәа ишырҭало.
Кәарҷелиаԥҳа лгәаанагарала, Урыстәылатәи аҵараиурҭақәа ирылгаз аҿар Аԥсныҟа ихнымҳәыр аҳәынҭқарра анырра ӷәӷәа аиуеит, асоциал-економика ианыԥшуеит.